બે મિત્રો હતાં, જયેશ અને ભાવેશ. નાનપણથી બન્ને સાથેને સાથે જ. બન્નેના શોખ-આદત-યાદશક્તિ બધું જ સરખું. મોટા થયા પછી બન્નેએ ધંધો પણ સરખો જ કર્યો. શહેરની માર્કેટમાં બન્નેએ કપડાની દુકાન કરી. બન્નેનો સરખો ધંધો હોવાથી બન્ને વચ્ચે હરિફાઈ પણ રહેતી, પરંતુ બન્નેની દોસ્તી પાક્કી હતી. ધંધાના સમયે એકબીજાની હરિફાઈ કરતા, પણ પાછા દુકાન બંધ થાય એટલે દોસ્ત બનીને મળતા. ધંધામાં દોસ્તી વચ્ચે ન આવતી અને દોસ્તીમાં ધંધો વચ્ચે ન આવતો.